Kaksoisitsemurha
Kaksoisitsemurha.

(S.T.T.) Eilen klo 6,15 illalla ilmoitettiin toisesta poliisipiiristä etsivälle poliisille, että vähää ennen oli toiseen piiriin kerrottu jäältä jäältä naisten uimahuoneen luota Kaivopuiston rannassa tavatun nuoren miehn ja naisen ruumiit. Etsivästä osastosta lähdettiin heti paikalle tutkimaan asiaa ja tavattiin ilmoitetulta paikalta nainen makaamassa selällään ja hänen rinnallaan vähän matkan päästä mies suullaan, molemmilla rinta paljaana ja rikkirevittynä. Nähtävästi he olivat vastatusten seisoen käyttäneet jotakin räjähdysainetta. Paikalta löydettiin paperipalasia, joista yhdessä oli nimi: Otto Ursin, sekä puolen litran pullo sisältäen denaturoitua spriitä ja juomalasi. Pullosta oli noin lasin verran kulutettu. Mies on ulkomuodosta päättäen n. 20 – 21 vuoden ikäinen, vaalea, puettu tummaan päällystakkiin, tummaan pukuun, nauhakenkiin ja kalosseihin, vaatteet kokonaan rikkoutuneet. Nainen on samoin vaalea, puettu mustaan hameeseen ja lyhyeeseen päällystakkiin, nauhakenkiin ja kalosseihin. Mikäli repeytyneistä vaatteista ja ulkoasusta voidaan päättää kulunevat molemmat työväenluokkaan. Poliisi ei tapahtuneesta kertoessaan vielä ollut onnistunut saamaan selville, keitä onnettomat ovat.

Niitä henkilöitä, jotka mahdollisesti voivat antaa jotain selvitystä kyseessäolevista henkilöistä tahi tapahtumasta, kehoitetaan kääntymään toisen poliisiaseman puoleen.</div>

Lähde 
 Lähde: Uusi Suometar 2.3.1917 sivu 4

Anonyymi
Helsinki
Onnettomuudet
Uusi Suometar
1917